ฟันด์โฟลว์ไหลกลับ “บิ๊กแคป” ดัน SET ปิดบวก 13 จุด
SET ปิดบวก 13 จุด อานิสงส์ฟันด์โฟลว์ไหลเข้า “บิ๊กแคป” กลุ่มแบงก์ กลุ่มท่องเที่ยว และกลุ่มค้าปลีก แนวโน้มพรุ่งนี้ให้แนวต้าน 1,645-1,650 จุด แนวรับ 1,625-1,630 จุด
SET ปิดบวก 13 จุด อานิสงส์ฟันด์โฟลว์ไหลเข้า “บิ๊กแคป” กลุ่มแบงก์ กลุ่มท่องเที่ยว และกลุ่มค้าปลีก แนวโน้มพรุ่งนี้ให้แนวต้าน 1,645-1,650 จุด แนวรับ 1,625-1,630 จุด
30 ส.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้รีบาวด์ตามทิศทางตลาดหุ้นต่างประเทศส่วนใหญ่หลังจากวานนี้ร่วงแรงตอบรับปัจจัยกดดันจากถ้อยแถลงที่แข็งกร้าวของประธานธนาคารกลางสหรัฐฯ (เฟด) ที่ยังยืนยันเดินหน้าปรับขึ้นอัตราดอกเบี้ย
ขณะที่ตลาดหุ้นไทยวันนี้ถือว่าปรับตัวขึ้นมาได้ดีกว่าตลาดหุ้นอื่นในภูมิภาค คาดว่าจะมาจากกระแสเงินทุนจากนักลงทุนต่างชาติไหลกลับเข้ามาซื้อหุ้นขนาดใหญ่ โดยเฉพาะในกลุ่มที่ได้รับประโยชน์จากการเปิดประเทศและการฟื้นตัวของเศรษฐกิจ เช่น กลุ่มแบงก์ กลุ่มท่องเที่ยว และกลุ่มค้าปลีก เป็นต้น
สำหรับแนวโน้มพรุ่งนี้คาดว่าตลาดฯ จะแกว่งไซด์เวย์ แต่อัพไซด์ค่อนข้างจำกัดจากความไม่แน่นอนและความเสี่ยงที่ยังมีอยู่ โดยเฉพาะความเข้มงวดนโยบายการเงินของธนาคารในกลุ่มประเทศพัฒนาแล้วเพื่อควบคุมปัญหาเงินเฟ้อ และยังคงต้องติดตามปัจจัยตัวเลขเศรษฐกิจต่างประเทศ โดยให้แนวต้าน 1,645-1,650 จุด แนวรับ 1,625-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,603.89 ล้านบาท ปิดที่ 155.50 บาท เพิ่มขึ้น 0.50 บาท
BANPU มูลค่าการซื้อขาย 3,443.54 ล้านบาท ปิดที่ 14.90 บาท เพิ่มขึ้น 0.10 บาท
BH มูลค่าการซื้อขาย 3,103.46 ล้านบาท ปิดที่ 215.00 บาท ราคาไม่เปลี่ยนแปลง
PTTEP มูลค่าการซื้อขาย 3,094.13 ล้านบาท ปิดที่ 172.00 บาท ราคาไม่เปลี่ยนแปลง
SCB มูลค่าการซื้อขาย 2,117.36 ล้านบาท ปิดที่ 111.00 บาท เพิ่มขึ้น 2.50 บาท